Manuel Villacampa del Castillo prenió parte en a quantas accions melitars d'a Segunda Guerra Carlista y d'a Tercera Guerra Carlista, y plegó a o ran de cheneral en 1873, y en 1874 le nombroron Gubernador melitar de Castellón de la Plana. D'ideyas politicas liberals y republicanas, en 1877 lo destituyoron d'os suyos cargos melitars y l'engarcholoron en o castiello de Bellver, en Palma de Mallorca. Quan tornó a estar en libertat, estió uno d'os autors d'a rebelión republicana fallita d'o 19 de setiembre de 1886 y lo condenoron a muerte, encara que li conmutoron a pena por cadena perpetua, que cumplió en Africa (Fernando Poo y luego en Melilla, a on morió).